section_heading: Naoružanje
paragraph_text: Yamatovo glavno naoružanje se sastojilo od devet 460 milimetarskihtopova - najveći kalibar pomorske artiljerije koji je ikada bio montiran na ratnom brodu. Svaki top je bio dugačak 21 metara i težak 147 tona, te je bio u stanju ispaljivati eksplozivne i probojne granate na udaljenost od 42 kilometara. Sekundarno naoružanje se sastojalo od 12 topova od 155 mm montiranih na četiri trostruka tornja (jedan u sredini, jedan na krmi i dva u sredini broda), te od 12 topova od 127 mm - po šest na svakoj strani broda. Imao je još 24 protuzrakoplovnih topova od 25 mm, uglavnom smještenih u srednjem dijelu broda. 1945. godine je sekundarno naoružanje promijenjeno, tako da je Yamato imao šest 155 milimetarskih topova, 24 topa od 127 mm i čak 162 protuzrakoplovnih topova od 25 mm. Odgovaralo je to iskustvu u proteklom dijelu rata, gdje je glavni borbeni učinak dolazio od nosača aviona, a teške krstarice i bojni brodovi - koji neprijateljskim brodovima uglavnom nisu mogli prići na domet teških topova - su uglavnom služili za protuzračnu obranu flote.